CELEX: 62018CN0619
Language: bg
Date: 2018-10-02 00:00:00
Title: Дело C-619/18: Иск, предявен на 2 октомври 2018 г. — Европейска комисия/Република Полша

26.11.2018   
            
            
               BG
            
            
               Официален вестник на Европейския съюз
            
            
               C 427/30
            
         
      Иск, предявен на 2 октомври 2018 г. — Европейска комисия/Република Полша
      (Дело C-619/18)
      (2018/C 427/39)
      Език на производството: полски
      
         Страни
      
      
         Ищец: Европейска комисия (представители: K. Banks, H. Krämer и S. Kaleda)
      
         Ответник: Република Полша
      
         Искания на ищеца
      
      
                  —
               
               
                  да се установи, че Република Полша не е изпълнила задълженията си, произтичащи от член 19, параграф 1, втора алинея от Договора за Европейския съюз във връзка с член 47 от Хартата на основните права на Европейския съюз, тъй като е намалила възрастта за пенсиониране на съдиите във Върховния съд и прилага намалената възраст за назначените съдии във Върховия съд преди 3 април 2018 г., като също така е предоставила на президента на Република Полша право на преценка относно удължаването на активната служба на съдиите във Върховния съд, и
               
            
                  —
               
               
                  Република Полша да бъде осъдена да заплати съдебните разноски.
               
            
         Основания и основни доводи
      
      Първо, Комисията счита, че с разпоредбите от Ustawa z dnia 8 grudnia 2017 r. o Sądzie Najwyższym (Закон от 8 декември 2017 г. за Върховния съд), с които се намалява пенсионната възраст за действащите съдии, назначени във Върховния съд преди деня на влизане в сила на този закон (а именно 3 април 2018 г.), се нарушава принципът на несменяемост на съдиите.
      Второ, Комисията счита, че с разпоредбите от Закона за Върховния съд, с които на президента на Република Полша се предоставя право на преценка относно удължаването на активната служба на съдиите във Върховния съд, се нарушава принципът на независимост на съдиите.